钦定古今图书集成/明伦汇编/氏族典/第451卷 > 《廖用贤尚友录》 > 范纯礼
## 钦定古今图书集成/明伦汇编/氏族典/第451卷 > 《廖用贤尚友录》 > 范纯礼

按《宋史范仲淹传》：“纯礼字彝叟，以父仲淹荫，为秘书
省正字，签书河南府判官，知陵台令，以比部员外郎
出知遂州。元祐初，入为吏部郎中，迁左司，又迁太常
少卿，江淮荆浙发运使。以光禄卿召，迁刑部侍郎，进
给事中。纯礼凡所封驳，正名分纪纲，皆国体之大者。
徙刑部侍郎，转吏部，改天章阁待制，提举明道宫。徽”
宗立，以龙图阁直学士知开封府，拜礼部尚书，擢尚
书右丞。纯礼沈毅刚正，曾布惮之，激驸马都尉王诜
曰：“上欲除君承旨，范右丞不可。”诜怒。会诜馆辽使，纯
礼主宴，诜诬其辄斥御名，罢为端明殿学士、知颍昌
府、提举崇福宫。崇宁中，启党禁，贬静江军节度副使，
徐州安置，徙单州。五年，复左朝议大夫、提举鸿庆宫。
卒。